Trankillo Barneta
Trankillo Barneta (itāļu: Tranquillo Barnetta, dzimis 1985. gada 22. maijā) ir bijušais Šveices futbolists, spēlēja pussarga pozīcijā, bijis Šveices futbola izlases dalībnieks. Savas karjeras laikā spēlējis Šveicē, Vācijā un ASV. Savas karjeras ilgāko daļu pavadījis Vācijas komandā Bayer Leverkusen, kur pavadījis septiņas sezonas. Šveices futbola izlases sastāvā debitējis 2004. gadā. Piedalījies 2006., 2010. un 2014. gada FIFA Pasaules kausā, kā arī 2004. un 2008. gada Eiropas čempionātā.